
Tisztelt Képviselő-testület!

Mórágy Község Önkormányzat Képviselő-testülete az étkezés intézményi térítés díját 2012. évben fogadta el, azóta a szociális étkezés díja nem változott.

A szociális igazgatásról és szociális ellátásokról szóló 1993. évi III. törvény (továbbiakban: szoc.tv.) 114. § (1) szerint a személyes gondoskodást nyújtó ellátásokért térítési díjat kell fizetni. A szoc. tv. 115. § (1) bekezdése szerint az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. 
Az intézményi térítési díj év közben egy alkalommal korrigálható.
Magasabb szintű jogszabályi rendelkezés következtében először 2021. december 31-ig, majd 2022. június 30. napjáig nem volt lehetőség a térítési díjak emelésére. 
Az költségvetés áttekintése során megállapítást nyert, hogy az étkeztetés esetében szükséges az önköltség összegének módosítása, mivel előreláthatólag 54,2 %-al emelkedik a vásárolt élelmezés költsége, ezért az intézményi térítési díjak felülvizsgálatát elvégeztük. 

A felülvizsgálatot követően, az étkeztetésben a maximálisan elkérhető intézményi térítési díj bruttó 1 894 Ft/napban került kiszámításra. 

2022.09.01-től az étkeztetés intézményi térítési díját bruttó 800,- Ft/nap (630 Ft + 27%ÁFA) díjban javasoljuk meghatározni.

Az előterjesztés 1. mellékletében látható, hogy az étkeztetés intézményi térítési díját, - az állami támogatás, az intézményi térítési díjbevétel, valamint az önköltség figyelembe vételével – maximum bruttó 1 894 Ft/nap összegben lehet megállapítani. Azonban ez olyan magas díjtétel, melynek megfizetése problémát jelentene az igénybe vevők számára, figyelembe véve a jelenlegi bruttó 460 Ft/nap intézményi térítési díjat. 

A jogszabályi előírás alapján, az étkeztetés esetén az igénybe vevők jövedelmének a 30%-a kérhető el személyi térítési díjként.  Mivel a szolgáltatást igénybe vevők között vannak alacsony jövedelműek, akik lehet, hogy az emelés  után nem maximális összeget fognak  fizetni, ez  bevétel kiesés lesz. 

	Jelenleg bruttó 815 Ft/adag áron vásároljuk az ételt, amit bruttó 460 Ft/adag áron tudunk az ellátottak részére biztosítani, amennyiben a maximális intézményi térítési díjat meg tudja fizetni. 
	Az emelést követően, bruttó 1 200 Ft/adag (54,2 emelés) áron lesz lehetőség megvásárolni az ebédet, amit bruttó 800 Ft/adag áron javasoljuk a szolgáltatást igénybe vevők részére biztosítani (73,91 %-os emelés).

A szociális alapszolgáltatás intézményi térítési díjait a  szociális ellátások helyi szabályozásáról szóló 2/2015. (II. 25.) önkormányzati rendelet tartalmazza.
. 
Az intézményi térítési díj megemelésére irányuló rendelet tervezet elfogadása esetén az alábbiakra figyelemmel kell lenni:

A Magyarország gazdasági stabilitásáról szóló 2011. évi CXCIV. törvény 32. §-a értelmében fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

Fentiekre tekintettel a díj emelését tartalmazó rendelet 2022. szeptember 1. napján léphet hatályba legkorábban.




INDOKOLÁS

a szociális ellátások helyi szabályozásáról szóló 2/2015.(II.25.) önkormányzati rendelet módosításáról szóló rendelet-tervezethez 

Általános indokolás:
A rendelet megalkotására az étkeztetés intézményi térítési díjának emelése okán kerül sor, melyet a vásárolt élelmezési árak növekedése indokol.

Részletes indokolás:
1. §-hoz: A személyes gondoskodás körébe tartozó térítési díjak megállapítása 
2. §-hoz: Hatályba léptető rendelkezést tartalmaz.






HATÁSVIZSGÁLAT


Társadalmi hatása: A térítési díjak emelkedése nehézsége okozhat az ellátottaknak, csökkentheti az igénybe vevők számát.

Gazdasági hatása: nincs

Költségvetési hatása: a térítési díj emelésével az önkormányzatnak kevesebb saját forrást kell fordítani a szociális étkeztetésre.

Környezeti és egészségügyi következmények: nincs

Adminisztratív terheket befolyásoló hatása: nincs

A jogszabály megalkotásának szükségessége: önkéntes

A jogalkotás elmaradásának következményei: az önkormányzatnak kell a szükséges többletforrást a továbbiakban is biztosítani

A jogszabály alkalmazásához szükséges személyi, szervezeti, tárgyi és pénzügyi feltételek: plusz feltételek biztosítására nincs szükség.



Mórágy, 2022. július 12. 

Filczinger Ágnes sk.
jegyző







								Tervezet 


Mórágy Község Önkormányzat 
../2022. (……) önkormányzati rendelete 
Mórágy Község Önkormányzat Képviselő-testületének 
a szociális ellátások helyi szabályozásáról  szóló 2/2015. (II.25.) önkormányzati rendeletének módosításáról

Mórágy Község Önkormányzat Képviselő-testülete az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § 8a. pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény 57. § (1) bekezdés c.) pontjában, 62.§-ában, 92.§ (1) bekezdés a.) pontjában kapott felhatalmazás alapján a következőket rendeli el:

1. § Mórágy Község Önkormányzat Képviselő-testületének a szociális ellátások helyi szabályozásáról szóló 2/2015. (II.25.) önkormányzati rendeletének (a továbbiakban: rendelet) 30 §-a helyébe a következő rendelkezés lép:

„30. § (1) A személyes gondoskodást nyújtó szociális ellátásért személyi térítési díjat kell fizetni. Az intézményi térítési díj:
a) az Szt. 62. §-a alapján nyújtott étkeztetés esetén helyben fogyasztással: 800 Ft/nap/fő, 
b) az Szt. 62. §-a alapján nyújtott étkeztetés esetén kiszállítással 850 Ft/nap/fő
c) az Szt. 63. §-a alapján nyújtott házi segítségnyújtás alapszolgáltatást az Önkormányzat térítésmentesen biztosítja.
(2) A személyi térítési díj kérelemre csökkenthető, illetve elengedhető, ha a jogosult családjában az egy főre jutó jövedelem nem haladja meg az öregségi nyugdíj mindenkori legkisebb összegét és a díj megfizetése a kötelezett és vele együtt élő közeli hozzátartozó megélhetését veszélyezteti.”

2. § E rendelet 2022. szeptember 1-jén lép hatályba.

Mórágy, 2022. július 20. 



		Glöckner Henrik				     Filczinger Ágnes
		   polgármester					  jegyző



Kihirdetési záradék:
Jelen rendelet kihirdetésének napja: 2022. július  

